આ વાંચીને પહેલા તો મને થયું, અમદાવાદનો નકશો ક્યારે બદલાયો. ભારતમાંથી જેમ મધરાતે પાકિસ્તાન અલગ પડ્યું તેજ રીતે મણિનગરમાંથી નવું મણિનગર ક્યારે સર્જાયું. મણિનગરમાં છેલ્લા ૧૫ વર્ષથી રહું છું, એક એક ગલીને ખુંદી વળ્યા છે, પણ આટલા વર્ષોમાં નવું મણિનગર ક્યાંય જોયું નહીં. આખરે જાહેરાત ધ્યાનથી વાંચી તો નીચે નાના અક્ષરે લખેલ હતું, 'નારોલ અને વટવા પાસે.' અને હા નવું ઘોડાસર ક્યાં અવ્યું માલુમ છે, વીંઝોલ ગામ પાસે.